Ez a topik azon célt szolgálja, hogy igyekezzen felfedni a klub rejtélyes létre jöttét. Hogy az erre tévedő olvasó megtudja több szempontból is, hogy lett az ami most van.

Ezúton fel is kérném az összes alapítót, hogy írja le saját szemszögéből mi, hogyan, miért is történt, mert őszintén szólva már kezdek sok verziót tudni a dologról és nehéz emlékeznem mindenre.

 Indítom is akkor jó magam szemszögéből a dolgot:
Mint már említettem számomra már homályos a távolság, de ha jól emlékszem [b]zsozso[/b]-n keresztül hallottam, hogy szegeden program szerűen van anime vetítés. Ez nagyon kíváncsivá tett és azt hiszem egy hétfő délután (suli után) felültem egy vonatra és irány szeged, anime vetítés. Őszintén megmondom, nem emlékszem tisztán, hogy akkor volt-e, de azt hiszem a Nausicát néztük meg (ami miatt ha jól tudom később problémájuk is volt a vetítőknek). Nagy hatással volt rám, nagyon jó kis hangulata volt egy ilyen vetítésnek. Aztán kicsit számomra kalandos volt az elszállásolásom, de sikerült, amiért ezer hála Undertaker-nek (a mai napig megesküdnék, hogy egy kamrába aludtam, de mindegy). 2-3 óra alvás után (hajnali órákban) felkeltem és mentem az állomásra, vonat, majd csabán irány a suli egyből, mert idő van. :)
 Ez után nem sokkal volt egy alkalom amikor egy hétvégén, alkohol gőzös mámorban Köri-partoztunk páran és valahogy szóba jött a szegedi vetítés. 3 otaku volt akkor abba a társoságban: zsozso, Fori és jó magam. A beszélgetés alatt egyre inkább vittük bele egymást a témába és kezdtük összeszedni, hogy ki mit tudna bele tenni: zsozso vállalata a hangtechnikát és a vetítő vásznat, Fori ismerős volt az Ifiháznál és elintézte a termet, jó magam meg régi baráti kapcsolataimmal élve szereztem be egy kölcsön projektort (nagyon köszönjük, Péter!). A dolog jól nézett ki és ki is tűztünk egy idő pontot. És ekkor le is zajlott egy úgy nevezett 0. vetítés. Hogy őszinte legyek ez szűk családi kör volt (nem is emlékszek mit néztünk) és ezután ment le az 1. vetítés amit már be is harangoztunk előre. Itt nagy meglepetésünkre rengetegen voltak látogatók és a Keshin OVA 1, illetve a Monoke-hime ment le, ha jól emlékszem. Ezt követte még pár vetítés amit már a Notesz-klubbal karöltve folytak le.
 Ám idővel apadt a lelkesedés és volt, hogy a kinézett időpontokra nem kaptunk termet (hmm-hmm, volt?). Egy idő után felfüggesztettük a dolgot, hisz mindenkinek akadt dolga: zsozso vizsgákra készült, Fori gyakorlaton volt ha jól emlékszem, nekem meg egyre csak közeledett az érettségi (najó, ez hülye kifogás részemről XD, Csumpi tudja milyen "szorgalmasan" tanultam rá :D).
 Ám ott ült bennünk a vágy, hogy csak csinálni kéne... Így majdnem egy évvel később újra neki fogtunk és BUUMM! Így lett a Csoka- a BAT. Na persze, az elején név nélkül ment a dolog, de később az is megszületett (az Offtopic-ban asszem ott van az MSN-es beszélgetés logja, amikor eldőlt mi is legyen a név).

 Nos, én így emlékszek rá... Szeretném, ha mindenki leírná, ő mikor és, hogyan lett ennek része (bár erre már csináltak egy sokkal célszerűbb topikot, én most az alapítókra gondolok, hogy írjanak). Valamint, ha valami máshogy történt, vagy nem így emlékszik, azt is írja, az én fejem lukas és nem emlékszem tisztán mindenre. 