[b]Battle Angel Alita (GUNNM)[/b]

Írta: Kishiro Yukito (木城ゆきと)
Hossza: 9 kötet (53 fejezet)
Forrás: Manga.hu

 Egy 1992-ben megjelent jelent meg GUNNM címmel és egy poszt-apokaliptikus sci-fi az amit a név rejt. Az eleje megismertet minket világával és az emberekkel akik benne élnek, aztán ezt mozgásba lendíti. Az egész úgy indul, hogy egy jótétlélek orvos (aki jól ért a kibernetikus testrészek javításához) rátalál egy ember maradványaira a roncstelepen és megmenti azt. Mivel, hogy az illető nem emlékszik semmire ezért elnevezi Alitának és a lánya ként gondoskodik róla. De honnan lehet egy önkéntes orvosnak ennyi és ilyen jó pótalkatrésze? Itt meg is jegyezném, legalább 16-os korhatárt raknék rá, azért mert sokszor igen kegyetlen (anatómiailag törekszik pontos lenni egy-két véresebb jelenetnél és feltételeznénk, hogy a rajzolónak élvezetet jelent ez a gusztustalan részletesség, de nem erről van szó), más részt meg még kevés is az a korhatár, mert helyenként igen komoly gondolat menettel bír a mű. Egyaránt nevezném szentimentálisan nagyszerűnek és realista szemmel is kiemelkedőnek. Bár az eleje kifejezetten valami Mad Max-szerű amerika szagot ont magából, érdemes tovább olvasni, mert ennél sokkal több és mélyebb dolgok rejlenek benne.

 Személyes véleményem az, hogy ez egy mestermű. Mind sci-fi szemszögből, mind más szemszögből. Egy idő után annyi nagyszerű karaktert ismerhetünk meg, amire több-száz részes sorozatok voltak csak képesek. Arról nem is beszélve, hogy mély filozófia vizeken is evez olykor-olykor és a válaszai... Nos, mint az egész mű, kicsit rideg, kicsit kegyetlen, de valós és közben még se sötét, vagy melankólikus. Sőt, helyenként kimondottan gyengéd és humoros. Ami miatt még különdíjas ez a mű az az, hogy amint felvettem a ritmusát nem igazán tudtam abba hagyni. A drámától a happy end-en át minden felelhető benne, azért is írtam le vázlatosan a kezdetét, mert ahonnan elindul és amivé válik az teljesen más, rengeteg mindenen átesik főszereplőnk és maga a mű is. Még egy dolgot az ami nagyon fontos: ez a mű megtalálható a Manga.hu-n [b]teljes MAGYAR fordításban[/b]. Szóval ajánlom mindenkinek, hogy kóstoljon bele, de leginkább a sci-fi, vagy a cyberpunk szerelmeseinek, de aki valami teljesen könnyedre vágyik az azért ne kezdjen bele, mert helyenként szeret bekeményíteni a manga, de ennek ellenére humoros és szórakoztató is.

  Megvallom őszintén: kezdek nem emlékezni rá és sok minden homályos, mert animés/mangás pályafutásom kezdetén olvastam el (úgy 3-4 éve), de nagyon nagy hatással volt rám akkor. Nos, egy próbát mindenkép megér, nézetek bele!

[url=http://manga.hu/index.php?id=6&content=forditas]Battle Angel Alita MAGYARUL a Manga.hu-n[/url]