Kedves naplóm...
 Ma elkezdtem volna letölteni egyet-s-mást, de azt vettem észre, hogy az egyik kedvenc oldalam, a Tokyo Toshokan gyökeres változáson ment keresztül. Az oldal szerkesztőinek elmondása szerint a letöltőinek több mint fele kínai állampolgár így a felhasználói miatt alkalmazkodniuk kellett és áttértek mandarin nyelvre, plusz innentől fogva kevesebb is lesz a nemzetközi és angol matéria is oldalukon. Ezt fémjelezve nevet is váltanak Beijing Tushuguan-ra. A szomorúságot mely lelkem mélyéig hatolt most nem írom le.
 Orvosolni akartam hirtelen jött depressziómat egy-két zenével. Irány hát a youtube.com, keressünk muzsikát. Éppen neki is láttam volna a keresésnek mikor láttam az Ajánlott videók közt egy Ayreon dalt, ki is nyomtam egy új lapra a böngészőmben, hogy majd onnan szól addig amíg más zenét keresek, jó aláfestés lesz. Igen ám, de rá is néztem, hogy biztos elindul-e és ekkor meglepő látványban volt részem... Idegen betűk mindenhol és amikor a videó elindult láttam, hogy az egész lejátszó fejjel lefele van fordítva. Ráncolódik a homlokom és ezt a logikát alkalmazva ráeszmélek, hogy a betűk is csak meg vannak fordítva.
-Mi a fene van?! Április 1-je?!
 Rá is néztem a gép naptárára és mit látok??? AZ!

Kedves naplóm... Idén is mint minden évbe meg kell jegyeznem, hogy DÖGÖLJÖN MEG ÁPRILIS 1.!!!!!

U.I.: Nem írok naplót és tényleg utálom ezt a napot. -_-