Konzultációt folytattam a [b]Lencsési Művházzal[/b], ha esetleg náluk vetítenénk mik a lehetőségek. Össze is foglalom a lényeget előnyök és hátrányok szerint, de kezdjük a rossz hírrel, mert úgy az utóíze finom lesz.

Negatívumok:
-nem lehet spontán vetítést szervezni náluk, előre be kell jelenteni a programunkat náluk fix időpontra, a programnak köbö fél évre kell szólnia (3-4 hónapra is megteszi, havi egybe gondolkodtam ilyen esetbe)
-hétvégén fizetősek (állami törvény kötelezi őket arra, hogy szombaton 1.5x-ös, vasárnap meg 2x-es fizetést adjanak az alkalmazottaknak), konkrét összeget nem tudok, hogy ez mibe kerülne amúgy
-max este 8-ig vannak nyitva

Pozitívumok:
-két terem is van, egy kicsi (akkora mint az ifiházas nagyjából, 30 fős férőhely), és egy nagy (3-4-szer akkora mint a kicsi, esetleg színpad is van hozzá XD)
-biztosítanak felszerelést, azaz van projektoruk és adnak is szívesen
-a kis terembe teljesen fehér a fal, így vetítésre kimondottan alkalmas, mondták is, hogy ők nem használnak ott vászont, de ha akarunk adnak azt is

Személyes véleményem az, hogy nagyon szép és kellemes hely, de csak pénteken lehetne ott vetíteni ingyen, bérmentve. És megjegyezném, hogy most nem kell helyből eldönteni, hogy ez legyen vagy sem, ez még csak egy lehetőség, lesz több is, kutatunk.